Taotleja: SPORDIKLUBI BC KARJAMAA

Projekti nimi: Noorsportlaste valikud edasises elus

Projekti partner: Korvpalliklubi Hito

Projekti kogumaksumus: 31 250 eurot  
Toetuse summa: 25 000 eurot

**Ühisprojekti eesmärgid (projekti peamine eesmärk, tegevussuunad, kirjeldus kuidas projekt suurendab ühistegevust ja/või aitab kaasa ühistegevusele):**

Ühisprojekti eesmärgiks on näidata oma oskusi ja teadmisi edasipürgimiseks nii sportlikul, kui ka hariduslikul tasandil. Hariduse omandamisega kaasneb ka oluline vastutus järgnevate gruppide eest. Korvpall on meeskondlik mäng, kus igal liikmel on oma roll nii väljakul, kui ka selle kõrval. Peale põhikooli või gümnaasiumi lõpetamist tekib tühimik, mida peaks täitma edasipürgimine ja enda näitamine. Sportlik tulemus võib olla heaks eelduseks kõrgetasemelise hariduse saamiseks. Sportlikke tulemusi saab näidata ainult läbi kontrolltestimiste ja haridustulemuste. Projektiga soovime näidata ja tutvustada erialasid, mis seonduvad korvpalli erialaga- treener, kohtunik, mängija, taustajõud. Eesmärgiks tõsta noorte positiivset ellusuhtumist, kogukonnatunnet läbi ühiste noorte projektide. Selleks teostatakse hariduslikke õppereise (testimised Eestis ja väljaspool) ja korraldatakse üritusi (seminar KIKO piirkonnas kohapeal, piirkonna koolide turniir). Noorte inimeste arendamine, kujundamaks positiivseid väärtuseid kogukonnas. Koostöö teostamine läbi sportlike ning hariduslike tegevuste ja teineteisest hoolides. Arvestamine kaaslastega nii heas, kui kriisiolukordades. Projekti käigus saavutatakse oluline oskusteabe tõus noorte sportlaste seas, mis näitab koostöö olulisust.

**Olukorra kirjeldus, mille lahendamisele on ühisprojekt suunatud (ülevaade olemasolevast olukorrast, kitsaskohtadest ja probleemidest enne ühisprojekti elluviimist):**

Projekti vajadus tuleneb valikute tegemisest, kus ühe tegevusena on sportlike tulemuste näitamine ning hariduse väärtustamine. Potensiaalsed huvilised nii hariduse omandamisel, kui ka sportlike tulemuste saavutamisel on tihti segaduses. Valiku kergendamiseks tuleb käia kohapeal nt. kolledžite tundmaõppimine, sportlikud tegevused, kohtunike tegevuse jälgimine ja hindamine jne Õppereisid ja ürituste korraldamine (turniirid, laagrid) liidavad kogukonda. Osalemine individuaalselt enda tutvustamiseks on seotud ka rahaliste vahenditega ning paljudel on täismaksumuse tasumine raskendatud. Ühiselt osaledes suureneb kogukonna tunne ja noortel jäävad head mälestused piirkonnast.

**Ühisprojekti eeldatatavate tulemuste kirjeldus:**

Lõpptulemuseks on noorte haridusliku või sportliku valiku mitmekesistumine. Valikute tegemise põhjendused on arusaadavamad ja kogukond aktiivne. Projektis osalemise tulemuseks on osalejate enesehinnangu suurenemine, kiirem otsuste vastuvõtmine, arvestamine partneritega erinevates olukordades. Suureneb koostöö projektis osalevate partnerite vahel.

**Ühisprojekti laiem mõju tegevuspiirkonnale:**

Projektiga luuakse eeldused noorte jäämisele kohapeale ja panustamist kogukonna arengusse. Tegevuspiirkonna mõju on suunatud tulevikku, kus tunnetatakse oma olulisust ja väärtustatakse tehtud tegevusi. Ühine tegutsemine noorte seas võimaldab kaasata ka lapsevanemaid tegevuste eesmärkide saavutamisele. Spordiklubi BC Karjamaa tegevused on koondada piirkonna noored ühtse grupina teostama vastastikku kasulikke tegevusi. Projektiga liidetakse veelgi ühist kogukonnatunnet läbi hariduslike ja sportlike tulemuste. Projekti elluviimisega suureneb noorsportlaste omavaheline suhtlemine. Saavutatakse sõprussidemed teiste riikide noortega. Osalejate lapsevanemad suhtlevad omavahel aktiivsemalt tundmaks huvi oma järeltulijate tegvuste kohta ja suureneb omavaheline kooskäimine. Projekti tulemusena on eemärgiks viia sportlane välisklubisse mängima (tutvustab KIKO piirkonda), luua eeldused rahvusvahelise kategooria korvpallikohtuniku tegevuse alustamiseks, tuua piirkonda maineüritustele väljaspoolt kõrgetasemelisi eksperte, kes tutvustavad treeningute metoodikat.